איזבל בולאי

איזבל בולאי (באנגלית: Isabelle Boulay; נולדה ב-6 ביולי 1972) היא זמרת קנדית-צרפתייה, שידועה בעיקר בזכות להיטה "Parle-moi" שנחשב לאחד מהשירים הצרפתיים המצליחים בשנות האלפיים.

==ביוגרפיה==
איזבל בולאי היא ילידת סנט-פליסיט שבקוויבק, שם הוריה היו בעלים של מסעדה. לאחר מכן, עברה בולאי לעיר מטאנה הסמוכה בתחילת גיל ההתבגרות שלה ולמדה ספרות ב-Cegep Limoilou. בשנת 1988 חבריה רשמו אותה, ללא ידיעתה, לתחרות שירה במטאנה, שם הכירה את חוזליטו מישו, שלימים הפך לסוכנה.

בשנת 1990, במהלך פסטיבל השירים Petite-Vallée, היא זכתה בפרס על הביצוע שלה ל"Les gens de mon pays" (ז'יל ויניאולט).

==קריירה==
אלבום הבכורה שלה Fallait pas, יצא לאור בשנת 1996 ולא זכה להצלחה. למרות הכישלון שלו, היא החליטה להוציא אלבום נוסף שנתיים לאחר מכן, États d'amour. האלבום זכה להצלחה בינלאומית תוך שאיגוד תעשיית ההקלטות הקנדי אישר שמכירותיו במדינה עומדות על למעלה מ-100,000 עותקים.<ref></ref> בהמשך, הכריז איגוד תעשיית ההקלטות הצרפתי כי האלבום נמכר בלמעלה מ-100,000 עותקים במדינה גם כן.<ref></ref> האלבום הגיע למקום ה-60 במצעד האלבומים של צרפת.<ref></ref> בשנת 2000, הוציאה את אלבום ההופעה המצליח Scènes d'amour, שהגיע בשיאו למקום התשיעי במצעד האלבומים של קנדה. באותה השנה, הוציאה את האלבום Mieux qu'ici-bas, שהפך לאלבום הפריצה הבינלאומי שלה. האלבום הגיע למקום הרביעי במצעד האלבומים שבוולוניה,<ref></ref> למקום הרביעי בקנדה,<ref></ref> למקום השישי בצרפת,<ref></ref> ולמקום ה-65 בשווייץ.<ref></ref> האלבום נמכר בלמעלה ממיליון עותקים בצרפת ונחשב לאחד מהאלבומים הצרפתיים הנמכרים ביותר בכל הזמנים.<ref></ref><ref></ref><ref name="fanofmusic.free.fr"></ref> האלבום זכה להצלחה כה גדולה, עד שדורג במצעדים השנתיים שפורסמו משנת 2000 ועד שנת 2002.<ref></ref><ref></ref> הסינגל הראשון מתוכו "Parle-moi", נחשב לאחד מהשירים הצרפתיים המצליחים ביותר בכל הזמנים, תוך שהוא הגיע למקום הראשון במצעד השירים שבוולוניה.<ref></ref> הוא נמכר בלמעלה מ-468,000 עותקים בצרפת.<ref></ref>

בשנת 2002, הוציאה את Ses plus belles histoires, שזכה להצלחה בעיקר בקנדה.<ref></ref> אלבום הופעה נוסף Au moment d'être à vous, יצא לאור בשנת 2002 והפך לאחד מאלבומי ההופעות הצרפתיים הנמכרים ביותר בכל הזמנים.<ref name="fanofmusic.free.fr"/><ref></ref> האלבום דורג במצעדים השנתיים והשבועיים של צרפת ומדינות נוספות. בשנת 2004, הוציאה את אלבומה Tout un jour, שזכה להצלחה בינלאומית גם כן.<ref></ref><ref name="ReferenceA"></ref> בשנת 2005, יצא אלבום ההופעה Du temps pour toi, שנמכר בלמעלה מ-59,079 עותקים בצרפת בשנת 2005 בלבד.<ref name="ReferenceA"/> שנתיים לאחר מכן, הוציאה את אלבומה המצליח De retour à la source, שנמכר בלמעלה מ-100,000 עותקים בקנדה בלבד.<ref name="web.archive.org"></ref> שנה לאחר מכן, הוציאה אלבום נוסף Nos Lendemains, שזכה להצלחה בקנדה וצרפת.<ref name="web.archive.org"/><ref></ref> בשנת 2009, הוציאה את האלבום Chansons pour les mois d'hiver, שנמכר בלמעלה מ-40,000 עותקים בקנדה.<ref></ref> לאחר שנתיים של הפסקה, הוציאה את האלבום Les grands espaces, שנמכר גם הוא בלמעלה מ-40,000 עותקים בקנדה.<ref></ref>

לאחר שלוש שנים ללא הוצאת אלבום, הוציאה בולאי בשנת 2014 את Merci Serge Reggiani, שזכה להצלחה בשלל מדינות כמו קנדה, ולוניה ושווייץ.<ref></ref> בשנת 2017, הוציאה את En vérité, ששחזר את הצלחת קודמיו.<ref></ref><ref></ref> בשנת 2019, הוציאה את אלבום חג המולד En attendant Noël, שזכה להצלחה רבה בקנדה כאשר דורג במקום החמישי במצעד האלבומים של המדינה.<ref></ref>

== דיסקוגרפיה ==
=== אלבומי אולפן ===
* 1996: Fallait pas
* 1998: États d'amour
* 2000: Mieux qu'ici-bas
* 2004: Tout un jour
* 2007: De retour à la source
* 2008: Nos Lendemains
* 2009: Chansons pour les mois d'hiver
* 2011: Les grands espaces
* 2014: Merci Serge Reggiani
* 2017: En vérité
* 2019: En attendant Noël

== פרסים ומועמדויות ==
* 1999, 2000, 2001, 2002, 2003, 2007, 2008: פרס פליקס: זמרת השנה<ref></ref><ref name="ReferenceB"></ref><ref name="ReferenceC"></ref><ref></ref><ref></ref><ref name="ReferenceD"></ref><ref name="ReferenceE"></ref>
* 2000: פרס פליקס: אלבום הפופ של השנה (Scènes d'amour)<ref name="ReferenceB"/>
* 2001: Victoires de la musique: תגלית השנה; אמן ואלבום (Mieux qu'ici-bas)
* 2001: פרס פליקס: אלבום הפופ של השנה (Mieux qu'ici-bas)<ref name="ReferenceC"/>
* 2001, 2005, 2007, 2008: פרס פליקס: הופעת השנה (זמר\ת)<ref name="ReferenceC"/><ref name="ReferenceD"/><ref name="ReferenceE"/><ref name="ReferenceF"></ref>
*2001: פרסי ג'ונו: מועמדות ל"אמנית הנשית הטובה ביותר" ושתי מועמדויות ל"אלבום הפרנקופוני הנמכר ביותר" (Mieux qu'ici bas, Scènes d'Amour)
*2005, 2008: פרס פליקס: האמן מקוויבק המצליח ביותר מחוץ לקוויבק<ref name="ReferenceE"/><ref name="ReferenceF"/>
*2008: פרס ג'ונו: מועמדות ל"אלבום השנה הפרנקופוני" (De retour à la source)
*2012: אבירת המסדר הלאומי של קוויבק<ref></ref>
*2012: אבירת המסדר של פליאד<ref></ref>

==קישורים חיצוניים==

* 

== הערות שוליים ==

קטגוריה:קנדים צרפתים
קטגוריה:זמרות פופ קנדיות
קטגוריה:זמרות-יוצרות קנדיות
קטגוריה:קנדיות שנולדו ב-1972
קטגוריה:צרפתיות שנולדו ב-1972